અમદાવાદમાં મનફાવે ત્યાં વાહનો પાર્ક કરીને જતા રહેતા વાહન ચાલકોને પગલે ટ્રાફિકની સમસ્યા સૌથી વધુ ઉગ્ર બની છે. ત્યારે અમદાવાદ સિટી પોલીસે મુલાકાતીઓને ફ્રી પાર્કિંગની વ્યવસ્થા ન આપતા હોય તેવા કુલ 249 કોમર્શિયલ સંસ્થાનોને નોટિસ મોકલી હતી. જેમાં મંદિરો, ક્લબો અને સિનેમા તથા મોલનો પણ સમાવેશ થાય છે. અમદાવાદ પોલીસ કમિશનરે સ્પષ્ટ શબ્દોમાં કહી દીધું હતું કે, GDRC નિયમોનું પાલન ન કરે અને ફ્રી પાર્કિંગની સુવિધા ન આપે તેવા કોમર્શિયલ સંસ્થાનો વિરુદ્ધ FIR નોંધવામાં આવશે.